Diari Oficial de la Generalitat Valenciana


Sumari del DOGV 7561, del 01-07-2015 (2015/6101)

RESOLUCIÓ de 25 de juny de 2015, de la presidenta de Culturarts Generalitat, per a la concessió d'ajudes a la producció i edició discogràfica per a l'any 2015.
---------------------------------------------------------------------------------------------------------------------------------------------------------------

### Dades del document

Número de DOGV
:   7561

Data del DOGV
:   01-07-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/6101


Data del document
:   25-06-2015

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 25 de juny de 2015, de la presidenta de Culturarts Generalitat, per a la concessió d'ajudes a la producció i edició discogràfica per a l'any 2015. [2015/6101]  
Vistes les actuacions realitzades per a la tramitació i la resolució dels expedients incoats com a conseqüència de les sol·licituds presentades en el marc de la Resolució de 23 de març de 2015, de la presidenta de CulturArts Generalitat (DOCV 7496, 31.03.2015), de convocatòria d'ajudes a la producció i edició discogràfica per a l'exercici de 2015, i en atenció als següents  
  
Antecedents de fet  
Primer. Per mitjà de la Resolució de 23 de març de 2015, de la presidenta de CulturArts Generalitat (DOCV 7496, 31.03.2015), es van convocar ajudes a la producció i edició discogràfica per a l'exercici 2015.  
  
Segon. Per mitjà del Decret 141/2014, de 5 de setembre, del Consell (DOCV 7355, 08.09.2014), que modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, s'atribuïx, en l'article 2.2.l, a l'ens, entre les seues funcions, la convocatòria i la gestió de subvencions, ajudes i incentius de les diferents matèries culturals integrades en CulturArts Generalitat; en l'article 4.2.j es conferix l'atribució de resoldre la concessió dels incentius, ajudes i subvencions a la presidenta de l'entitat, que és la titular de la conselleria que exercix les competències en matèria de cultura.  
  
Tercer. De conformitat amb el que establix l'apartat primer de la base quarta de la convocatòria, el termini de presentació de sol·licituds era de 20 dies naturals, a comptar de l'endemà de la publicació de la convocatòria, per la qual cosa va finalitzar el 20 d'abril de 2015. S'hi van presentar 15 sol·licituds de diferents interessats.  
Quart. En atenció al que disposen el punt 3 de la base quinta, la comissió tècnica avaluadora, degudament constituïda i reunida en sessió el dia 4 de juny, ha portat a efecte les audicions de les proves de gravació aportades, ha valorat les sol·licituds d'acord amb els criteris i prioritats establits en la base sexta i ha emés el corresponent informe.  
  
La proposta motivada de resolució que eleva el director general de CulturArts Generalitat es formula després de la vista dels expedients i l'informe i la proposta evacuats per la comissió tècnica avaluadora nomenada a este efecte. No figura en el procediment cap fet, al·legació ni prova que el que ha sigut adduït pels interessats, ni s'hi han tingut en compte altres fets, al·legacions ni proves. En atenció al que disposa la base quinta.6.  
  
Fonaments de dret  
I. D'acord amb el que disposen la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament de desplegament de la llei esmentada; la Llei 5/1983, de 30 de desembre, del Consell; el text refós de la Llei d'Hisenda Pública de la Generalitat, en el que estiga vigent, i el Decret 141/2014, de 5 de setembre, del Consell (DOCV 7355, 08.09.2014), que modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, del Consell, la presidenta de CulturArts és l'òrgan competent per a la resolució de la convocatòria d'ajudes.  
II. Per a la concessió i el pagament de les ajudes a la producció i edició discogràfica, cal ajustar-se al que disposen la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament de desplegament de la llei esmentada; el text refós de la Llei d'Hisenda Pública de la Generalitat, en el que estiga vigent, així com les bases reguladores de la convocatòria.  
III. Totes les sol·licituds d'ajuda formulades es van presentar dins del termini establit en l'apartat primer de la base quarta de la convocatòria, i els expedients incoats s'han tramitat de conformitat amb allò assenyalat en la base quinta d'esta.  
  
Per tot això, en virtut dels antecedents de fet i fonaments de dret que han quedat exposats; vistos l'informe i la proposta evacuats per la comissió tècnica avaluadora; vista la proposta del director general de CulturArts, així com els preceptes legals i reglamentaris mencionats, en especial la base sèptima de la convocatòria, i la resta de pertinent aplicació; en l'exercici de les competències que tinc atribuïdes, amb el caràcter de definitiva en atenció al que disposa la base quinta.6 de la convocatòria, resolc:  
  
Primer  
Concedir ajuda a les sol·licituds de projectes per a la producció i edició discogràfica i per l'import, en conjunt, de 13.260 euros, que s'especifica, presentades per:  
  
3 W-43/15 Sedajazz, SL (Albert Sanz i la Sedajazz BB). Pressupost: 18.300 euros  
84,25 punts CD. Albert Sanz i la Sedajazz BigBand  
Ajuda: 3.918,64 euros  
4 V-00/15  
 Licanus  
Pressupost: 11.100 euros  
80,50 punts CD. Planctus. Capella de Ministrers  
Ajuda: 3.744, 23 euros  
8 X-91/15 Fernando J. Romero  
Pressupost: 4.450 euros  
74 punts CD. Música para viola sola de autores valencianos. Luis Llácer, viola.  
Ajuda: 2.225 euros Límit màxim al constituir el 50 % del pressupost.  
8 Z-96/15 Enlaces Sonoros, SL  
Pressupost: 26.500 euros  
72,50 punts CD. 24 preludios y fugas de D. Shostakovich. Marisa Blanes, piano  
Ajuda: 3.372, 13 euros  
  
  
  
L'import global màxim d'estes ajudes és de 13.260 euros, que es financen amb càrrec a la línia de subvenció T6426000, «Ajudes a la producció discogràfica», del capítol IV del pressupost de CulturArts Generalitat per al 2015.  
  
Segon  
Nomenar els suplents de conformitat amb el que establix la base sèptima, en relació amb la base sexta.2, en els quals recaurà l'ajuda en cas de renúncies o incompliments:  
D-12/15 Sedajazz, SL. CD. Cuba meets Russia 72,44 punts  
  
Tercer  
Les ajudes concedides per mitjà d'esta resolució estan acollides al règim de minimis establit en el Reglament UE número 1407/2013, de la Comissió, de 18 de desembre de 2013 (DOUE L352, 24.12.2013), relatiu a l'aplicació dels articles 107 i 108 del Tractat UE a les ajudes de minimis.  
  
Quart  
El pagament d'estes subvencions queda condicionat al compliment de les obligacions assenyalades en la base novena i a la justificació, per part del beneficiari, d'acord amb el que assenyala la resolució de convocatòria, fins a la data de 31 de desembre de 2015 assenyalada en la base deu. La falta de justificació en el termini indicat determinarà la pèrdua del dret al cobrament de la subvenció.  
  
Quint  
Donar publicitat a les ajudes concedides en compliment del que assenyala l'article 18.1 de la Llei 38/2003, de 17 de novembre, General de Subvencions.  
  
Sext  
Denegar l'ajuda sol·licitada per als projectes de producció i edició discogràfica i pels motius que s'especifica presentades per:  
  
  
EXPEDIENT ENTITAT/CONCEPTE PUNTUACIÓ/MOTIU  
D-01/15 Mesdemil 360, SLCD Un poble de cançons  
 57,12 punts  
Motiu C  
D-02/15 Mesdemil 360, SL CD Home Romancer  
 Motiu A  
D-03/15 Infinity Eventos y Producciones, SL.  
CD Boleros mágicos  
 Motiu a i B  
D-04/15 Infinity Eventos y Producciones, SL.  
CD Recordando a Nino Bravo  
 Motiu a i B  
D-05/15 Absolute Beginners, SL CD Dance and Hunt. Soledad Vélez  
 59,25 punts  
Motiu C  
D-06/15 María Amparo Rosa Montagut. CD La Dorinda  
 Motiu A  
D-07/15 Fernando Espí Cremades (6x8 SIS PER VUIT). CD Espi x Espi  
 68,00 punts  
Motiu C  
D-08/15 Fernando Javier Romero Fernández. CD. El árbol de Diana, de V. Martín i Soler. Cuarteto Canales  
 Motiu A  
D-10/15 Sedajazz, SL. CD Handmade  
 63,44 punts  
Motiu C  
D-14/15 Associació de Música Antiga La Dispersione  
CD One Charming Night  
 52,63 punts  
Motiu C  
  
  
  
Motius de denegació de les ajudes sol·licitades:  
A. No completar en termini la documentació requerida, incloent-hi, si és el cas, la prova de gravació del projecte musical que es pretén registrar, de conformitat amb allò assenyalat en la base quarta.7 de la convocatòria, aprovada per la Resolució de 23 de març de 2015, de la presidenta de CulturArts Generalitat (DOCV 7496, 31.03.2015).  
B. No haver acreditat el sol·licitant, al finalitzar el termini de presentació de sol·licituds, la condició de beneficiari exigida en la base segona de la convocatòria, aprovada per la Resolució de 23 de març de 2015, de la presidenta de CulturArts Generalitat (DOCV 7496, 31.03.2015), en relació amb la base quarta.6 d'esta.  
C. No haver obtingut, la sol·licitud presentada per l'interessat, la puntuació mínima de 70 punts exigida en la base sexta.2, d'acord amb els criteris i el barem de l'apartat 1 de la mateixa base, de la convocatòria aprovada per la Resolució de 23 de març de 2015, de la presidenta de CulturArts Generalitat (DOCV 7496, 31.03.2015), en concurrència amb les altres sol·licituds, per a ser inclosa en la proposta de resolució de l'òrgan instructor, vistos els expedients i l'informe-proposta de la Comissió Tècnica Avaluadora a què es fa referència en les bases quinta i sèptima.  
De conformitat amb el que establixen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú, i 10, 14, 46 de la Llei 29/1998, reguladora de la jurisdicció contenciosa administrativa, contra este acte, que posa fi a la via administrativa, es podrà interposar potestativament un recurs de reposició o bé cabrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la presidenta de CulturArts Generalitat, en qualitat d'òrgan competent per a concedir les ajudes, en el termini d'un mes a comptar de l'endemà de publicar-se.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se.  
  
València, 25 de juny de 2015.- La presidenta de CulturArts Generalitat: María José Catalá Verdet.